b'\n_START_ARTICLE_\nAnglikanismo\n_START_PARAGRAPH_\nAng Anglikanismo ay isang tradisyon ng pananampalatayang Kristiyano. Sa loob ng tradisyong ito, maaaring nagtataglay ang mga simbahan ng mga kaugnayang pangkasaysayan sa Simbahan ng Inglatera o may katulad na mga paniniwala, pagsamba, at kayarian ng simbahan. Nanggalin gang salitang Anglikano mula sa ecclesia anglicana, isang midyebal na pariralang Latino na nagmula pa sa taong 1246 at nangangahulugang ang Simbahang Ingles. Tinatawag na mga Anglikano ang mga taong kasapi o sumusunod sa Anglikanismo. Karamihan sa mga Anglikano ang mga kasapi ng mga simbahang bahagi ng pandaigdigang Komunyong Anglikano. Subalit mayroong isang bilang mga simbahang nasa labas ng Anglikanong Komunyon na tumuturing sa kanilang mga sarili bilang nasa loob ng tradisyong Anglikano, pinakapartikular na ang mga tinatawag na Nagpapatuloy na Anglikanong mga simbahan.'